runetrust/blame-folketinget-dk huggingface dataset:
Jakob Sølvhøj (EL), 2020-05-28:
Der var uklarhed, desværre, omkring økonomien, da vi forhandlede finansloven, og der har i de drøftelser, vi har haft omkring udmøntningen af forslaget, tror jeg, også været en enighed regeringen og forligspartierne imellem om, at der er en mildest talt mudret situation omkring økonomien, som vi simpelt hen har et behov for at få afklaret.
Trine Torp (SF), 2016-11-29:
, både fordi børnesager fylder en stor del i nævnets arbejde, men også set i lyset af at regeringen, i hvert fald den, vi havde for et par dage siden, jo har planlagt ændringer i forhold til behandling af skilsmissesager, som både skal sikre et enstrenget system og kvalitet i afgørelserne.
Jette Gottlieb (EL), 2000-03-21:
Men jeg kunne alligevel godt lide at vide, om det, som den konservative ordfører frygtede - jeg hørte det som megen snak og megen bureaukrati - lå i de betragtninger, ministeren kom med, der handlede om, at eleverne skulle inddrages i arbejdet, at de skulle være ansvarlige i deres undervisningsmiljø, at de skulle inddrages konkret f.eks. i sådan noget sikkerhedsarbejde, eller hvad det hedder.
Thomas Danielsen (V), 2016-05-26:
Jeg kan ikke svare på, om det er de samme henvendelser, vi har fået, men jeg kan i hvert fald garantere for, at vi har modtaget mange henvendelser, særlig fra turismeerhvervene og sommerhusejere, men også fra mange fastboende i hele Danmark, fordi man er så frustreret over udsigten til at skulle have 200 m høje kystnære møller placeret meget tæt på kysten.
Peter Skaarup (DF), 2001-03-21:
Selv om man måske nok kunne sige, at der er mange mennesker, der er blevet fordrevet derfra, så var det altså ministerens holdning, og overraskende nok fastholdt ministeren det. Og da er det så, at jeg i dag vil spørge til et andet land, hvor udenrigsministeren også før sin ministertid har været ude med meget klare meldinger.
Peter Juel Jensen (V), 2011-02-08:
I sidste uge var jeg til et debatmøde med min udmærkede socialdemokratiske kollega hr. Jeppe Kofod hos LO Faglige Seniorer, og der talte hr. Jeppe Kofod også om, at de der penge fra bankerne, som kommer af, at oppositionen vil beskatte bankerne yderligere, skulle gå til de nødstedte kommuner.
Søren Søndergaard (EL), 1997-10-30:
Mens Danida efterhånden har udviklet en omfattende politik for, hvordan FN-systemet holdes i kort snor, er strategien over for Verdensbanken noget tynd, selv om Verdensbanken har et stort ansvar for f.eks. sammenbruddet i Somalia og i Afrika i det hele taget, og selv om Verdensbanken gang på gang er kommet med fatalt forkerte forudsigelser om f.eks. gælden.
Preben Rudiengaard (V), 1998-11-13:
Jeg skal meddele, at Venstre hilser det velkomment, at en apoteker eller dennes stedfortræder nu endelig får mulighed for uden at kompromittere straffelovens tavhedspligtsbestemmelser at kunne rette henvendelse til patientens egen læge eller til den receptudstedende læge, når han får kendskab til eller har begrundet formodning om, at det ordinerede lægemiddel vil blive videresolgt eller indgå i et løbende misbrug.
Frank Aaen (EL), 2009-11-10:
Sagen er jo den, at lige præcis ved at tage 0,3 pct. – som ikke lyder af ret meget, men når man har gjort det siden 1993, løber det alligevel op, nemlig til 11 mia. kr., som jeg nævnte før – er man jo med til at øge uligheden i samfundet, for det betyder, at pensioner, dagpenge og andre overførselsindkomster, som det hedder med et lidt dumt udtryk, sakker bagud i forhold til den almindelige lønudvikling i samfundet.
Peter Kofod (DF), 2018-11-06:
Som en del af aftalen ligger også, at vi i fremtiden skal kigge institutionsområdet igennem, og det er jo ikke et spørgsmål om at pege fingre af nogen eller at mistænke nogen, men det er et spørgsmål om, at hvis vi skal lave noget om, skal det være baseret på viden, det skal være baseret på, at vi ser de her sager fra forskellige vinkler, og at vi, når vi har gjort det, kommer frem til, hvordan det skal se ud.
Keld Albrechtsen (EL), 2004-02-24:
Så vil jeg gerne spørge hr. Freddie H. Madsen, hvad tidsperspektivet er, for hr. Freddie H. Madsen er vel enig med mig i, at vi uden videre kan gå ud fra som en given ting, at de handicappedes organisationer selvfølgelig støtter de to beslutningsforslag, der er til behandling her i dag.
Aage Frandsen (SF), 2002-12-09:
til betænkningen, for det, som kom ud af høringen, som jo ikke primært handlede om TV 2's privatisering, men om public service og de konsekvenser, der ligger i en mulig privatisering af TV 2, senere selvfølgelig, og også med hensyn til, hvilken rolle bestyrelsen skal spille, er det, der ligger i diskussionen omkring public service.
Frank Aaen (EL), 2006-05-09:
Er ordføreren klar over, at nogle af de mest succesrige industriudviklinger i Danmark, høreapparater og vindmøller, præcis er lavet med anvendelse af den offentlige sektor som en bevidst indkøber, hvor man ikke bare har overladt det til markedet, men har lavet et konkret samarbejde?
Louise Frevert (DF), 2004-04-23:
Men når jeg brugte ordet uartigt, er det simpelt hen, fordi jeg mener, at det ligger uden for alle former for etik, når man kan sige: Nu har vi klandret ytringsfriheden, vi har sat spørgsmålstegn ved den, men alligevel vil vi søge 100.000 kr. fra en pulje, selv om vi skal varetage ytringsfriheden. Jeg syntes faktisk på daværende tidspunkt, og det gør jeg stadig, at det ville være lidt uartigt, når man ikke opfylder sin formålsparagraf, nemlig at værne om ytringsfriheden på internationalt plan.
Uffe Elbæk (ALT), 2018-10-04:
Der har jo været i hvert fald juridiske personer, som jeg sætter meget, meget stor pris på, der har været meget kritiske over for det, bl.a. professor Eva Smith, som siger, at det ikke er den vej, vi skal gå, men at vi skal gøre alle mulige andre ting, der kan sikre, at vores drenge og piger, mænd og kvinder forstår hinandens kropssprog og respekterer hinandens grænser.
Torsten Schack Pedersen (V), 2013-04-17:
Det er jo et spørgsmål, der vil afsløre hulheden i den plan, som Socialdemokratiet gik til valg på, som finansministeren var pennefører for, og som ville understrege og udstille, at det var hamrende økonomisk uansvarligt, at det ville have bombet dansk økonomi tilbage, og at det ville have efterladt et hul i statskassen på et sted mellem 22 og 39 mia. kr.
Tove Videbæk (KD), 2004-12-01:
Det her lovforslag giver personer, der har fået stillet diagnosen demens, mulighed for selv at give udtryk for, hvad de ønsker i forhold til f.eks. bolig, tøj, gåture, aktiviteter i løbet af en dag samt andre personlige forhold, når de ikke længere kan udtrykke deres ønske selv.
Pernille Skipper (EL), 2014-05-02:
Vi ville jo også ønske, at der ikke var ofre for kriminalitet, men det kan vi nok ikke fjerne med et fingerknips. Når det er sagt, skal vi jo huske, at det her med, at hensynet til offeret, som vi helst ikke vil have til at genopleve forbrydelsen gennem en forklaring i retten, står over hensynet til den såkaldte bevisumiddelbarhed, som også andre ordførere har omtalt.
Pernille Falcon (EL), 2004-04-20:
Ja, men i og med at arbejdsløsheden er så høj, som den er, og i og med at mange kan se frem til meget længere arbejdsløshedsperioder, virker det for mig uforståeligt, at man ikke fra regeringens side kan se en pointe i, at man i stedet for alene at satse på løntilskudjob eller kommunale særordninger i langt højere grad burde satse på at få de uuddannede ufaglærte opkvalificeret.
Ole Sohn (SF), 2002-01-23:
Jeg forstår heller ikke, at regeringen ikke vil erkende, at her er der altså tale om, at man bryder et tilsagn til vælgerne om et skattestop, ikke procentuelt, men et krone og øre-skattestop, for der er reelt tale om, at 60 pct. af de kvindelige lønmodtagere og 40 pct. af de mandlige lønmodtagere pålignes en ekstra skat, som gør, at når de går på pension, får de et væsentligt mindre rådighedsbeløb.
Morten Bødskov (S), 2004-05-06:
Vi mener helt grundlæggende, at der her er tale om nogle meget alvorlige overgreb, og den konkrete holdning er i forlængelse deraf, at hvis der så at sige kan dokumenteres en ubalance i forholdet mellem hensynet til efterforskningen og på den anden vægt de bånd, som vi ved der kan være af familiær grund, eller det kan være andet, som man kan sige holder den enkelte anmelder tilbage, må vi se på det igen.
Søren Egge Rasmussen (EL), 2022-03-16:
Der, hvor jeg synes, at den her sag er lidt underlig, er, når vi i den aktuelle situation ser, at der er prioriterede kunder og ikkeprioriterede kunder, og så vil man bygge en ny gasledning med fossil gas til nogle kunder, altså nogle erhvervskunder, som faktisk ikke er prioriterede kunder.
Astrid Krag (SF), 2008-05-30:
Hvem vil Det Konservative Folkeparti og Venstre lytte til, når man ikke vil lytte til FN's Flygtningehøjkommissariat, man ikke vil lytte til Amnesty og Røde Kors, og man heller ikke vil lytte til læger, psykiatere, socialrådgivere og andre fagfolk i Danmark, der siger, at det er helt galt, og det kun kan gå for langsomt med at få ændret situation for de afviste asylansøgere i Danmark i dag?
Jette Gottlieb (EL), 1999-11-03:
»Hvordan har ministeren informeret de organisationer, som bliver berørt af revisionen af bekendtgørelse om uddannelser, både kursusudbydere og brugere, så de har haft mulighed for at planlægge uddannelsesaktiviteter for såvel beskæftigede som ledige i dagpengeperioden?«
Thomas Krog (SF), 2006-04-28:
Men er en kommune for langsom, kan der nu gå årevis – også der har jeg eksempler på, at der kan gå 3, 4, 5 og 6 år, hvor en kommune ikke tilkender fleksjobbet – og så har borgeren ikke mulighed for at komme og sige: Hov, nu skal kommunen faktisk betale noget.
Morten Messerschmidt (DF), 2009-03-10:
Derfor er det da for det første ærgerligt, og for det andet er det dybt nedslående, at man mødes med en sådan arrogance af jaflertallet her i Folketinget, når vi sådan helt elementært, man kan nærmest sige elementært-demokratisk, siger, at vi nu faktisk har muligheden.
Klaus Kjær (DF), 2001-04-19:
Endvidere foreslås det, at reglerne om tilbagebetaling af efterlønsbidrag ved overførsel til en pensionsordning som led i et ansættelsesforhold ændres således, at der ikke skal overføres tilbagebetalte efterlønsbidrag til en tjenestemandspension eller en pensionsordning, der modtager statsstøtte, herunder en tjenestemandspensionslignende ordning.
Niels Helveg Petersen (RV), 1998-04-01:
Jeg har lyst til at føje den ene betragtning til, at vi er glade for, at der er fundet en løsning på afgrænsningsproblemerne, for det er nogle afgrænsningsproblemer, der har skabt problemer for loddefiskeriet, og at vi fra regeringens side er meget glade for det samarbejde, vi har haft med det grønlandske landsstyre under forhandlingerne, og for, at landsstyreformand Jonathan Motzfeldt selv var til stede og undertegnede overenskomsten sammen med mig.
Frank Jensen (S), 1998-04-02:
Men det er klart, at det er et område, vi vil følge meget nøje fra ministeriets side, når vi får vedtaget det her lovforslag, med hensyn til konsekvenserne for sagsmængderne og sagsbehandlingstiderne i byretterne; men dér, hvor vi har flaskehalsene i øjeblikket, er altså i landsretterne og i Højesteret og ikke i byretterne.
Uffe Elbæk (FG), 2022-01-11:
Det har jeg oprigtig respekt for, men det virker stadig væk paradoksalt på mig, at man siger, at der er en EU-lovgivning, som vi selvfølgelig skal have implementeret, og så i min optik laver sådan lidt en hovsaløsning på det, som man finder ud af at forskønne ved at lave en arbejdsgruppe, der skal sikre, at det ikke er overimplementeret.
Per Clausen (EL), 2012-05-31:
Der må vi også sige, at en række af de tilfælde, vi hører om dyremishandling, som kan virke meget, meget voldsomme, godt kan dække over, at de mennesker, som er involveret i de dyremishandlingssager, faktisk i de konkrete situationer er i en akut social og psykisk tilstand, som ikke er deres normaltilstand, men er en undtagelse, og hvor det derfor ville være urimeligt, synes jeg, hvis vi skrider til en permanent fratagelse af retten til at holde dyr.
Jesper Langballe (DF), 2011-05-24:
Bemærkningen om, at der er givet flere advarsler til hr. Bent Jensen, er dybt injurierende, og jeg kan såmænd godt sige, at det, der ligger bag ved, er, at det er historier, der er opfundet af Information og bakket kraftigt op i bladet af fru Pernille Frahm.
Ellen Trane Nørby (V), 2019-03-12:
Det er nemlig vigtigt for regeringen, at den rigtige viden er i de rigtige hænder på det rigtige tidspunkt, og det var jo sådan set også det, der efterfølgende udkrystalliserede sig i en fælles bred politisk aftale om, hvordan vi sikrer en bedre anvendelse af sundhedsdata og digitalisering i sundhedsvæsenet, og som vi også har behandlet i et selvstændigt lovforslag.
Pia Adelsteen (DF), 2014-05-20:
Jeg må indrømme, at da jeg sad og læste beslutningsforslaget – nu er jeg normalt ikke sundhedsordfører, men ligestillingsordfører, så sundhedsområdet er ikke mit speciale, vil jeg skynde mig at sige – var noget af det, jeg studsede over, at der på forsiden står, at man som transperson skal have ret til selv at vælge behandling og behandlingssted.
Anne-Marie Meldgaard (S), 2002-02-07:
Vi ønsker i øvrigt heller ikke at lade bevillinger til voksen- og efteruddannelse være afhængige af en ramme på hvert års finanslov, for vi har jo på det seneste set, hvordan regeringens grønthøster har kappet toppen af hver eneste rammebevilling, og vi har heller ikke kunnet undgå at bemærke, at den aktive arbejdsmarkedspolitik især rammes af regeringens ideologiske korstog.
Mads Rørvig (V), 2011-12-01:
Når det så krydres med det, som den radikale skatteordfører siger – og jeg citerer: Vi siger ikke, at vi ikke vil ophæve boligskattestoppet, det bliver formentlig bare ikke bliver i denne valgperiode – kan jeg da godt forstå, at danske boligejere er bekymrede.
Ole Stavad (S), 1999-05-06:
Beregningsgrundlaget for de enkelte skattearter er forskellige. Har lønmodtagere løn fra flere kilder - eventuelt fra flere arbejdsgivere - vil det med de gældende beregningsregler være vanskeligt ved året begyndelse at fastsætte én dækkende fælles trækprocent for den pågældende, der kan anvendes ved alle lønudbetalinger.
Irene Simonsen (V), 2007-05-30:
Der har aldrig nogen sinde i historien i dette Folketing været en regering, der har gjort så meget for asylansøgerne, og jeg må indrømme, at jeg nødig vil stille mig op som sur og vred og gal, for jeg synes jo, jeg har mange herlige kollegaer herinde, men der er godt nok nogle, som kan blæse noget op, der intet har på sig.
Morten Messerschmidt (DF), 2007-01-16:
Det er jo noget, vi løbende laver regler for, og det er noget, der sagtens kan skabes, uden at vi skal have et dokument fra The Euro-Mediterranean Partnership, som åbenbart ikke sætter de begrænsninger, som der tilsyneladende er så bred enighed om at der bør være, helt fra Dansk Folkeparti til Det Radikale Venstre, nemlig at vi kun vil have højtspecialiseret arbejdskraft, så vi rent faktisk har noget at byde på, og ikke en bred tilgang, ligesom vi har det i EU over en bred kam.
Nikolaj Villumsen (EL), 2014-05-13:
Jeg bliver nødt til at sige til SF, at det, der undrer mig så meget, er, at vi 6 år efter en krise, hvor vi har set, at finansmarkederne har fået alt for meget magt i forhold til demokratiet, står i den situation, at man tager magten over, hvordan vi regulerer vores banker, og over, hvilke banker der skal reddes, og hvilke banker der ikke skal reddes, og giver den til ikkefolkevalgte i Den Europæiske Centralbank.
Torsten Schack Pedersen (V), 2009-04-30:
Hvad angår partikelfiltrene, så er det rigtigt, at vi indfører et partikelfilter, fordi det er med til at fremme, at folk anskaffer biler, hvor der er partikelfiltre på, så det er et rigtig godt eksempel på, at den her skattereform er grøn, at vi fremmer miljøet, og det føler jeg mig sådan set ganske godt tilpas med.
Dan Jørgensen (S), 2022-04-05:
Med hensyn til dem, der har sagt, hvorfor vi ikke bare sænker elafgifterne, kan jeg sige, at vi jo lige har lavet en aftale, hvor vi sænkede elafgifterne; en aftale – i parentes bemærket – som de fleste af de borgerlige partier i parentes bemærket ikke støtter.
Gyda Kongsted (V), 1999-04-22:
Hjemmecomputeren er unik på den måde, at den giver hurtig og korrekt information mellem afsender og modtager, uanset hvor i verden hver især befinder sig. Den kan bruges som et middel til at tilvejebringe skåne/fleksjob hos virksomhederne, således at der kan skabes hjemmearbejdspladser til f.eks. de handicappede samt førtids- og invalidepensionisterne.
Morten Helveg Petersen (RV), 2006-05-03:
Jeg skal bare for en god ordens skyld bede ministeren bekræfte, at de spørgsmål, som vi stiller i udvalget, selvfølgelig også er nogle, vi kan få fyldestgørende svar på i løbet af de 3-4 uger, vi har i den indeværende samling.
Connie Hedegaard (KF), 2008-10-22:
Der mener jeg, at en af de strategier, man må have, er at prøve at arbejde så tæt sammen med Parlamentet som muligt, sådan at i den forhandling, der skal være mellem Rådet og Kommissionen og Parlamentet, prøver vi at bruge den allierede, vi har i Parlamentet, der nemlig siger: Skulle vi ikke tage allerede nu at blive enige om mekanismen den dag, vi skal gå fra 20 pct. til 30 pct.?
Poul Nødgaard (DF), 2002-11-27:
, at også Socialdemokratiet vil være med, når der skal forhandles skattereform. Der håber jeg på - det kan indenrigsministeren jo nok ikke svare på, men det kan jo godt være, han finder på at gøre det alligevel - at regeringen vil være meget optaget af, at der bliver forhandlinger med samtlige Folketingets partier, og der vil jeg da håbe, at Socialdemokratiet vil medvirke meget aktivt og konstruktivt.
Villy Søvndal (SF), 2003-01-21:
Han er, som jeg husker det, også medlem af regeringens sociale råd, han er en af dem, der formentlig på de yderste skanser har arbejdet helt tæt på fattigdom i mange, mange år, hvis udsagn, jeg efter at have arbejdet sammen med ham i mange år, lægger meget vægt på.
Anders Kronborg (S), 2020-10-30:
Det er klart, at i øjeblikket bliver der slået mange tusind mink ned – jeg tror faktisk, vi er oppe på omkring en million mink, som er slået ned i øjeblikket – men udfordringen er jo, at den her smitte går enormt stærkt, og det er i virkeligheden også det, der er udfordringen i hele den her problematik med pandemien.
Kristian Jensen (V), 2007-09-11:
Det betyder, at 575.000 danskere får en klar sænkelse af deres marginalskat, for de vil opleve, at marginalskatten bliver 6 pct. mindre, og de vil opleve en gevinst ved at tage en ekstra times arbejde og en gevinst ved måske at gå fra deltid til fuldtid, som betyder, at man har mere til sig selv, at gevinsten bliver større.
Rosa Lund (EL), 2021-10-27:
Og det plejer I jo sådan set at gå op i i Dansk Folkeparti, vil jeg sige, både når det kommer til EU-retten, men jo også når det kommer til offentlighedsloven, hvor vi jo står, hvad kan man sige, et fælles sted, i forhold til at borgerne skal have nogle rettigheder.
Per Clausen (EL), 2014-04-10:
Jeg medgiver, at når FN's generalsekretær står i spidsen for det, lyder det lidt mere pompøst, end hvis det er noget, Per Clausen foreslår i det danske Folketing – det medgiver jeg gerne – og måske har det også en større effekt, selv om man jo godt kunne komme med den betragtning, at det ikke er alt, hvad FN's generalsekretær gør, der sætter sig varige spor.
Eigil Andersen (SF), 2014-10-21:
Men på tidspunktet for udbetalingen er hun kommet på kontanthjælp, og så siger kommunen: Efterbetalingen af dine sygedagpenge betyder, at nu har du formue, og så stopper vi udbetalingen af din kontanthjælp, indtil du har spist det meste af efterbetalingen op.
Kaare Dybvad (S), 2018-03-15:
Vi mener også principielt i Socialdemokratiet, at andelsboliger er en boligform, der skal ligge et sted imellem en ejerbolig og en lejebolig, og derfor er det også vigtigt for os, at priserne ikke sættes frit, og at andelsboliger ikke sidestilles med ejerboliger.
Bent Bøgsted (DF), 2021-02-02:
Når det så er sagt, vil jeg sige, at det var for 14 dage siden, sidste mandag, men så hører vi gudhjælpemig, nej, det må jeg ikke sige – undskyld – så hører vi, at der lige pludselig er indgået en aftale ovre ved justitsministeren om test af udenlandsk arbejdskraft, altså en aftale, der har indflydelse på adgangen for arbejdskraft til Danmark, og som slår fast, at man først skal testes, maks. 24 timer efter at man er kommet til Danmark; så skal man have en kviktest, og så skal der gå 96 timer, fra man er blevet testet i udlandet, og indtil man er på arbejdspladsen.
Benedikte Kiær (KF), 2013-05-08:
Og som jeg fremhævede i min ordførertale, så vi gerne, at man, mens vi netop havde den her gode dialog – og jeg er også glad for, der bliver lagt op til en god dialog, og at fredagsslikket bliver lagt på hylden – så egentlig suspenderede 4-årsreglen, indtil man havde en god løsning, simpelthen for at få lagt et yderligere pres.
Tina Nedergaard (V), 2010-11-11:
Samtidig er der tale om omprioriteringer inden for voksen- og efteruddannelsesområdet, som sikrer, at der fortsat er midler til at efter- og videreuddanne dem, der har mest brug for det, ligesom der fortsat er rigtig gode muligheder for det, vi kalder omskoling og videreuddannelse.
Jesper Petersen (S), 2019-03-13:
Men altså, vi må jo tage som udgangspunkt, at det faktisk er regeringens holdning, at man gerne så, at topskatten blev reduceret, og at et markant færre skulle betale topskat, altså at topskattegrænsen skulle forhøjes betydeligt – lidt a la det, som man foreslog i sin tid.
Thomas Adelskov (S), 2005-10-13:
Grunden til, at jeg tager ordet, er jo sådan set, fordi beskæftigelsesministeren i forbindelse med første suspension af SP-bidraget, formand, i forbindelse med forårspakken ligesom siger, at Socialdemokraterne nu har det skidt med, at det går godt, hvor det dengang gik skidt.
Søren Søndergaard (EL), 1999-06-16:
Men dermed er ikke sagt, at alle forhandlingsmuligheder i Rambuillet var udtømte, og derfor vil jeg godt spørge hr. Engell, om han er bekendt med de udtalelser, som er kommet fra republikanernes udenrigspolitiske rådgiver i Senatet, Jim Jatras, som har udtalt, at under Rambuilletaftalen udtalte en ledende repræsentant fra det amerikanske udenrigsdepartement, at »Vi satte med vilje kravene for højt til, at serberne kunne godtage det.
Elisabeth Arnold (RV), 1999-04-06:
Det er en proces, som er utrolig vigtig, og hvis man udelukker lande fra det selskab og fra den dialog og fra den proces, så gør man i virkeligheden demokratiet en meget dårlig tjeneste. De næste 10 år eller mange flere år i Europarådets virke vil være koncentreret om fire ting: Demokratiet skal sikres, og dertil er det regelmæssige samkvem mellem politikere valgt i de forskellige medlemslande af overordentlig stor vigtighed.
Birthe Rønn Hornbech (V), 2008-02-27:
Det er sådan, at Danmark hvert år tager 500 flygtninge på kvoten, og det sammensættes på den måde, at 400 pladser er til hastesager; det vil altså sige, at det er flygtninge, der umiddelbart er i risiko for at blive sendt hjem til overgreb.
Pernille Skipper (EL), 2014-01-31:
For det andet er vi en smule usikre på, om det er en god idé at hæve beløbsgrænsen for de fonde, der er omfattet af loven – som andre har sagt fra talerstolen, hæver man beløbsgrænsen fra ¼ mio. kr. til 1 mio. kr.
Ida Jørgensen (RV), 2005-01-14:
Jeg har ikke sagt, at Det Radikale Venstre vil undlade at fremsætte forslag om at afskaffe eksklusivbestemmelser, men jeg har sagt, at vi givet vil dæmpe vores kritik, fordi vi tager Menneskerettighedsdomstolens afgørelser meget alvorligt.
Thor Pedersen (V), 2004-10-26:
Men det må også medføre, at hvis børnetallet falder, så har kommunen en frihedsgrad til at frigøre midler og sige, at det serviceniveau, man har pr. barn, angribes ikke, det stiger måske endda, selv om man flytter midler fra børnepasning, fordi der er færre børn at passe, over på områder, hvor der brug for flere penge, fordi området er i vækst.
Jacob Jensen (V), 2017-09-07:
Men som jeg har svaret tidligere, tror jeg også på, at de tiltag, man har lavet, bl.a. i forbindelse med trepartsaftalen, hvor man har sagt, at man gerne vil sikre et sted mellem 8.000 og 10.000 ekstra praktikpladser frem mod 2025 – og der er i øvrigt også den kvalitet, der ligger i, at vi har stillet krav til dem, der kommer ind på skolerne – er med til at sikre, at aktiviteten og dermed også midlerne til erhvervsskolerne i de kommende år vil gå op igen.